Rådet har fire faste medlemmer, og kan suppleres med ytterligere medlemmer for det enkelte oppdrag. Fra re-etableringen i 2019 har rådet vært ledet av jusprofessor Linda Gröning ved Universitetet i Bergen. Som faste medlemmer ble oppnevnt advokat Anders Brosveet, lagdommer i Hålogaland lagmannsrett Susann Funderud Skogvang og assisterende riksadvokat Knut Erik Sæther. Da Sæther ble utnevnt til høyesterettsdommer i 2021, ble han erstattet av førstestatsadvokat Runar Torgersen ved Riksadvokatembetet.